IL-KALĠI TAL-MUŻEW ta' DUN FRANS CAMILLERI Kien żmien id-deheb… kien żmien l-agwa ta' l-arti… Bid-deheb u bl-ikbar arti ħadmu kalċi ta' ġmiel li ma bħalu li kien jagħni u jżejjen l-altar nofsani ta' bażilka f'Ruma. In-nies bl-eluf kienu jinġabru u kollha jfittxu jersqu, għarriexa u mistagħġbin, madwar l-altar Għajnejn kulħadd jissammru fuq il-kalċi kull darba li l-qassis jgħolli l-kalċi bid-Demm prezzjuż ta' Kristu għall-qima ta' l-insara. Wiċċu mixgħul bid-dawl idejh jgħollihom bil-mod… bil-mod… donnu. biex jagħti l-ħin li n-nies jitgħaxxqu sewwa bis-sengħa u l-ġmiel tal-kalċi, Għaddew is-snin… u dak il-kalċi għani u mirqum, bla ma ħadd jaf l-għala, taħt bozoz qawwijin li jarmu dawl u dija qed iżejjen mużew mill-kbar ta' Ruma. U waqt li eluf ta' nies, eluf mid-dinja kollha, iżuru lill-mużew bla heda u jgħożżu u jgimu l-kalċi mdieheb, il-baħħ u d-dlam jimlew dik il-bażilka.